మహబూబ్ నగర్ జిల్లా
తెలంగాణలో భౌగోళికంగా మహబూబ్ నగర్ జిల్లా అతి పెద్ద జిల్లా. పాలమూరు అని కూడా పిల్వబడే ఈ జిల్లాలో 1553 రెవెన్యూ గ్రామాలు, 1347 గ్రామ పంచాయతీలు, 64 మండలాలు, 5 రెవెన్యూ డివిజన్లు, 10 పురపాలక సంఘాలు (నగర పంచాయతీలతో కలిపి), 2 లోక్‌సభ నియోజక స్థానాలు, 14 అసెంబ్లీ నియోజక వర్గ స్థానాలు ఉన్నాయి. కృష్ణా మరియు తుంగభద్రలతొ పాటు దిండి, బీమా లాంటి చిన్న నదులు జిల్లాలో ప్రవహిస్తున్నాయి. 7వ నెంబరు జాతీయ రహదారి, సికింద్రాబాదు - ద్రోణాచలం రైల్వే మార్గం ప్రధాన రవాణా సౌకర్యాలు. పంచాయత్‌రాజ్ రహదారులలో మహబూబ్ నగర్ జిల్లా రాష్ట్రంలోనే ప్రథమస్థానంలో ఉంది.
వెన్నచేడ్
వెన్నచేడ్ తెలంగాణ రాష్ట్రం, మహబూబ్ నగర్ జిల్లా, గండీడ్ మండలంలోని గ్రామం.ఇది మండల కేంద్రమైన గండీడ్ నుండి 7 కి. మీ. దూరం లోను, సమీప పట్టణమైన మహబూబ్ నగర్ నుండి 36 కి. మీ. దూరంలోనూ ఉంది.మండలంలో ఇది రెండవ పెద్ద గ్రామం.ఈ గ్రామము మహబూబ్ నగర్ నుంచి తాండూరు వెళ్ళు రహదారికి సమీపంలో ఉంది. 
భౌగోళికంగా ఈ గ్రామం మండలంలో పశ్చిమం వైపున మహబూబ్ నగర్ జిల్లా సరిహద్దును కలిగియుంది. ఉత్తరమున జిన్నారం, ఈశాన్యమున సాలార్ నగర్, తూర్పున సల్కర్ పేట్, దక్షిణమున వరుణగిరిపల్లి, గోవిందపల్లి గ్రామాల సరిహద్దును కలిగియుండగాపశ్చిమాన కప్లాపూర్ గ్రామంతో పాటు మహబూబ్ నగర్ జిల్లా సరిహద్దును కలిగి ఉంది.
2011 లెక్కల ప్రకారం ఈ గ్రామం 1640 ఇళ్లతో గ్రామ జనాభా మొత్తం 7698. ఇందులో పురుషుల సంఖ్య 3792, మహిళలు 3906. ఎస్సీల సంఖ్య 1502, ఎస్సీల సంఖ్య 126. గ్రామం యొక్క జనగణన లొకేషన్ కోడ్ 574567.పిన్ కోడ్: 509339.